钦定古今图书集成/明伦汇编/闺媛典/第074卷 > 李应书妻原氏
## 钦定古今图书集成/明伦汇编/闺媛典/第074卷 > 李应书妻原氏

按《陕西通志》：原氏，西安蒲城人，李应书妻。夫病亡，氏
以头触棺，刺血书旌，绝水浆几死。姑力劝慰之。亡何，
生遗腹女，数月而殇，人争求焉。氏叱曰：“吾前所不死
者，冀为夫留后耳。既一女不存，尚复冀生活耶？”遂自
经，三经三救之。一日，往祭其夫，痛哭触石，血流不止。
扶归，六日而没。天启中旌表。